  Виталий Пронин Кылем арын август-сентябрь толэзьёсы Сарапул ёросысь фермаосысь чиптэм-чаптэм ышиз 4 вал. Кытчы пыризы соос - нокин адӟись ӧй вал. Гурт хозяйствоослэн кивалтӥсьёссы югдурез утисьёслы вазиськизы. Озьы кырмемын вал кык чиган пиос. Таос, валъёсты фермаысь поттыса но соос вылэ пуксьыса, Иже ширтылӥллям, лушкам товарзэс вузаллям. Соос вылэ уголовной уж ӝутэмын, та вакытэ чиган пиос келямын изоляторе. Суд пуктэмъя, соос 5 арозь пытсэт сьӧры шедьыны быгатозы.Наталья Седова Туспуктэм: funreview.ru Теги: йыруж кылкутон  